ᱟᱠᱭᱩᱴ ᱞᱤᱢᱯᱷᱳᱵᱞᱟᱥᱴᱤᱠ ᱞᱤᱼᱩᱠᱮᱢᱤᱭᱟ

ᱟᱠᱭᱩᱴ ᱞᱤᱢᱯᱷᱳᱵᱞᱟᱥᱴᱤᱠ ᱞᱤᱭᱩᱠᱮᱢᱤᱭᱟ ᱟᱨ ᱵᱟᱝ ᱮᱮᱞᱮᱤ ᱢᱟᱭᱟᱢ ᱨᱮᱱᱟᱜ ᱞᱤᱢᱯᱷᱳᱭᱤᱰ ᱦᱚᱨ (lymphoid line) ᱨᱮᱱᱟᱜ ᱢᱮᱫ ᱠᱮᱱᱥᱚᱨ ᱵᱮᱢᱟᱨ ᱠᱟᱱᱟ ᱡᱟᱦᱟᱸᱨᱮ ᱟᱹᱰᱤᱜᱟᱱ ᱞᱤᱢᱯᱷᱳᱵᱞᱟᱥᱴ ᱟᱨ ᱵᱟᱝ ᱵᱟᱝ ᱯᱟᱠᱚᱲ ᱦᱟᱠᱟᱱ ᱞᱤᱢᱯᱷᱳᱥᱟᱭᱤᱴ (immature lymphocytes) ᱥᱤᱨᱡᱟᱹᱣᱟ ᱾  ᱱᱚᱣᱟ ᱵᱮᱢᱟᱨ ᱨᱮ ᱞᱟᱜᱮ ᱞᱟᱸᱜᱟ, ᱦᱟᱨᱛᱟ ᱢᱟᱹᱞᱪᱷᱟᱹ, ᱨᱩᱣᱟᱹ, ᱟᱞᱜᱟ ᱛᱮ ᱢᱟᱭᱟᱢ ᱩᱰᱩᱠᱚᱜᱼᱟ, ᱵᱮᱱᱰᱮᱨᱚᱜ, ᱡᱟᱝᱨᱮ ᱦᱟᱹᱥᱩ, ᱞᱟᱹᱴᱩ ᱞᱤᱢᱯᱷ ᱱᱳᱰᱥ ᱮᱢᱟᱱ ᱞᱚᱠᱷᱚᱬ ᱧᱮᱞᱚᱜᱼᱟ ᱾ ᱟᱠᱭᱩᱴ ᱞᱤᱭᱩᱠᱮᱢᱤᱭᱟ ᱠᱟᱱ ᱠᱷᱟᱹᱛᱤᱨ ᱟᱹᱰᱤ ᱞᱟᱜᱮ ᱦᱚᱲᱢᱚ ᱨᱟᱯᱩᱫᱚᱜᱼᱟ, ᱞᱟᱜᱮ ᱛᱤᱠᱪᱷᱟᱹ ᱵᱟᱝ ᱧᱟᱢ ᱞᱮᱱ ᱠᱷᱟᱱ ᱡᱤᱵᱚᱱ ᱦᱚᱸ ᱵᱤᱯᱚᱫ ᱨᱮ ᱛᱟᱦᱮᱸᱱᱟ  ᱾ 
ᱟᱹᱰᱤᱜᱟᱱ ᱵᱮᱢᱟᱨ ᱨᱮᱱᱟᱜ ᱠᱷᱟᱛᱤᱨ ᱫᱚ ᱫᱟᱱᱟᱝ ᱨᱮ ᱛᱟᱦᱮᱸᱱᱟ ᱾ ᱰᱟᱣᱩᱱ ᱥᱤᱱᱰᱨᱳᱢ, ᱞᱤ-ᱯᱷᱨᱚᱣᱢᱮᱱᱤ ᱥᱤᱱᱰᱨᱳᱢ ᱟᱨ ᱵᱟᱝ ᱱᱤᱭᱩᱨᱳ ᱯᱷᱟᱭᱤᱵᱨᱳᱢᱟᱴᱳᱥᱤᱥ ᱴᱟᱭᱤᱯ ᱑ ᱨᱮᱱᱟᱜ ᱵᱮᱢᱟᱨ ᱠᱚ ᱛᱟᱦᱮᱱ ᱠᱷᱟᱱ ᱞᱚᱠᱷᱚᱬ ᱠᱚ ᱛᱟᱦᱮᱸᱱᱟ ᱾ ᱡᱩᱫᱤ ᱵᱟᱹᱲᱛᱤ ᱫᱷᱟᱨᱟ ᱨᱮᱰᱤᱭᱮᱥᱚᱱ ᱥᱟᱶ ᱥᱚᱫᱚᱨ (radiation exposure) ᱢᱮᱱᱟᱜᱼᱟ ᱟᱨ ᱵᱟᱝ ᱢᱟᱬᱟᱝ ᱠᱷᱚᱱ ᱠᱮᱢᱳᱛᱷᱮᱨᱟᱯᱤ (chemotherapy) ᱦᱟᱛᱟᱣ ᱠᱟᱱ ᱠᱷᱟᱱ ᱯᱚᱨᱤᱵᱮᱥ ᱠᱷᱟᱹᱛᱤᱨ  ᱞᱚᱠᱷᱚᱬ ᱵᱟᱰᱟᱭᱚᱜᱼᱟ ᱿ ᱤᱞᱮᱠᱴᱨᱳᱢᱟᱜᱽᱱᱮᱴᱤᱠ ᱯᱷᱤᱞᱰ (electromagnetic field) ᱵᱟᱝ ᱛᱤᱡᱩ ᱜᱚᱡ ᱨᱮᱱᱟᱜ ᱨᱟᱱ (pesticide) ᱨᱮᱱᱟᱜ ᱚᱨᱥᱚᱝ ᱢᱮᱱᱟᱜ ᱞᱮᱠᱟ ᱦᱚᱸ ᱵᱟᱝ ᱴᱷᱟᱹᱣᱠᱟ ᱦᱟᱠᱟᱱᱟ  ᱾ ᱛᱤᱱᱟᱹᱜ ᱜᱟᱱ ᱦᱟᱭᱯᱳᱛᱷᱮᱥᱤᱥ ᱞᱮᱠᱟᱛᱮ ᱡᱟᱦᱟᱱ ᱜᱷᱟᱣ ᱵᱤᱨᱩᱫᱷᱨᱮ ᱢᱤᱫ ᱤᱢᱭᱩᱱᱩ ᱨᱩᱣᱟᱹᱲ-ᱠᱟᱱᱣᱟ (immune reaction) ᱥᱤᱨᱡᱟᱹᱣ ᱞᱮᱱᱠᱷᱟᱱ ᱱᱚᱣᱟ ᱵᱮᱢᱟᱨ ᱥᱤᱨᱡᱟᱹᱣᱟ ᱾ ᱡᱮᱱᱮᱴᱤᱠ ᱢᱭᱩᱴᱮᱥᱚᱱ (genetic mutations) ᱠᱷᱟᱹᱛᱤᱨ ᱞᱟᱜᱮ ᱥᱮᱞ ᱦᱟᱹᱯᱟᱹᱴᱤᱧ ᱤᱫᱤᱜ ᱠᱷᱟᱱ (cell division) ᱠᱷᱟᱹᱛᱤᱨ ᱱᱚᱣᱟ ᱵᱮᱢᱟᱨ ᱦᱩᱭᱩᱜᱼᱟ ᱾ ᱡᱟᱝ ᱢᱟᱡᱽ (bone marrow) ᱨᱮ ᱡᱟᱹᱥᱛᱤ ᱵᱟᱝ ᱯᱟᱠᱚᱲ ᱦᱟᱠᱟᱱ ᱞᱤᱢᱯᱷᱳᱥᱟᱭᱤᱴ ᱛᱟᱦᱮᱸᱱ ᱠᱷᱟᱹᱛᱤᱨ ᱱᱟᱣᱟ ᱟᱨᱟᱜ ᱢᱟᱭᱟᱢ ᱠᱚᱬᱤᱠᱟ (red blood cell), ᱯᱩᱱᱰ ᱢᱟᱭᱟᱢ ᱠᱚᱬᱤᱠᱟ (white blood cell) ᱟᱨ ᱯᱞᱟᱴᱮᱞᱮᱴ (platelet) ᱥᱤᱨᱡᱟᱹᱣ ᱨᱮ ᱡᱟᱸᱜᱮ ᱛᱟᱦᱮᱸᱱᱟᱭ ᱾ ᱢᱟᱭᱟᱢ ᱵᱤᱰᱟᱹᱣ (blood test), ᱡᱟᱝ ᱢᱟᱡᱽ ᱵᱤᱰᱟᱹᱣ (bone marrow examination) ᱦᱚᱸ ᱱᱚᱣᱟ ᱵᱮᱢᱟᱨ ᱵᱚᱱ ᱵᱟᱰᱟᱭ ᱫᱟᱲᱮ ᱦᱟᱜᱼᱟ  ᱾
ᱛᱤᱠᱪᱷᱟ, ᱮᱛᱚᱦᱚᱵ ᱨᱮ ᱞᱤᱢᱯᱷᱳᱵᱞᱟᱥᱴᱤᱠ ᱞᱤᱭᱩᱠᱮᱢᱤᱭᱟᱨ ᱠᱷᱚᱱ ᱱᱟᱥᱮᱱᱟᱜ ᱩᱢᱵᱷᱨᱟᱹᱣ ᱞᱟᱹᱜᱤᱫ ᱠᱮᱢᱳᱛᱷᱮᱨᱟᱯᱤ (chemotherapy) ᱠᱚ ᱤᱫᱤᱭᱟ ᱾ ᱟᱹᱰᱤ ᱥᱮᱨᱢᱟ ᱫᱷᱟᱹᱵᱤᱡ ᱠᱮᱢᱳᱛᱷᱮᱨᱟᱯᱤ ᱛᱚᱸᱜᱮ ᱛᱟᱦᱮᱱᱟ ᱾ ᱵᱚᱦᱚᱜ ᱦᱟᱛᱟᱝ ᱥᱮᱫ ᱱᱚᱣᱟ ᱢᱟᱰᱨᱟᱣ ᱠᱚᱜ ᱠᱷᱟᱱ ᱤᱱᱴᱨᱟᱛᱷᱮᱠᱟᱞ ᱠᱮᱢᱳᱛᱷᱮᱨᱟᱯᱤ (intrathecal chemotherapy) ᱟᱨ ᱨᱮᱰᱤᱭᱮᱥᱚᱱ ᱛᱷᱮᱨᱟᱯᱤ (radiation therapy) ᱠᱚ ᱦᱟᱛᱟᱣᱟ ᱾ ᱱᱚᱣᱟ ᱠᱚᱛᱮ ᱵᱟᱝ ᱵᱮᱥ ᱞᱮᱱ ᱠᱷᱟᱱ ᱥᱴᱮᱢ ᱥᱮᱞ ᱴᱨᱟᱱᱥᱯᱞᱟᱱᱴᱮᱥᱚᱱ (Stem cell transplantation) ᱠᱚ ᱠᱚᱨᱟᱣᱟ ᱾ ᱤᱢᱭᱩᱱᱩ ᱛᱷᱮᱨᱟᱯᱤ (immunotherapy) ᱨᱮᱱᱟᱜ ᱚᱨᱥᱚᱝ ᱪᱮᱛᱟᱱ ᱨᱮᱦᱚᱸ ᱯᱟᱲᱦᱟᱣ ᱪᱟᱹᱞᱩ ᱦᱟᱠᱟᱱ ᱜᱮᱭᱟ ᱾ 
᱒᱐᱑᱕ ᱥᱟᱞ ᱨᱮ ᱟᱠᱭᱩᱴ ᱞᱤᱢᱯᱷᱳᱵᱞᱟᱥᱴᱤᱠ ᱞᱤᱭᱩᱠᱮᱢᱤᱭᱟ ᱵᱮᱢᱟᱨᱨᱮ ᱘᱗᱖,᱐᱐᱐ ᱦᱚᱲ ᱠᱚ ᱯᱟᱲᱟᱣ ᱞᱮᱱᱟ ᱟᱨ ᱑᱑᱑,᱐᱐᱐ ᱦᱚᱲ ᱠᱚ ᱜᱚᱡ ᱞᱮᱱᱟ । ᱾ ᱱᱚᱝᱠᱟᱫᱚ ᱒ ᱠᱷᱚᱱ ᱕ ᱥᱮᱨᱢᱟ ᱨᱤᱱ ᱜᱤᱫᱨᱟᱹ ᱱᱚᱣᱟ ᱵᱮᱢᱟᱨ ᱧᱟᱢ ᱠᱚᱣᱟ  ᱾ ᱭᱩ ᱮᱥ ᱮ ᱨᱮ ᱡᱟᱦᱟᱸᱛᱤᱱᱟᱹᱜ ᱜᱤᱫᱨᱟᱹ ᱠᱮᱱᱥᱚᱨ ᱵᱮᱢᱟᱨ ᱛᱮᱠᱚ ᱜᱚᱡ ᱞᱮᱱᱟ ᱚᱱᱟ ᱢᱩᱫ  ᱨᱮ ᱱᱚᱣᱟ ᱵᱮᱢᱟᱨ ᱨᱮᱜᱮ ᱡᱟᱹᱥᱛᱤ ᱠᱚ ᱯᱟᱲᱟᱣ ᱞᱮᱱᱟ ᱾ ᱟᱠᱭᱩᱴ ᱞᱤᱢᱯᱷᱳᱵᱞᱟᱥᱴᱤᱠ ᱞᱤᱭᱩᱠᱮᱢᱤᱭᱟ ᱵᱮᱢᱟᱨ ᱯᱩᱭᱩᱞᱩ ᱛᱮ ᱰᱤᱥᱮᱢᱤᱱᱮᱴᱮᱰ ᱠᱮᱱᱥᱚᱨ (disseminated cancer) ᱞᱮᱠᱟᱛᱮ ᱛᱤᱠᱪᱷᱟᱹ ᱞᱮᱱᱟ ᱟᱨ ᱵᱮᱥ ᱞᱮᱱ ᱨᱮᱱᱟᱜ ᱜᱚᱨᱚᱵ ᱢᱮᱱᱟᱜᱼᱟ (disseminated cancer) ᱾ ᱑᱙᱖᱐ ᱥᱟᱞ ᱨᱮ ᱱᱚᱣᱟ ᱵᱮᱢᱟᱨ ᱠᱷᱚᱱ ᱑᱐% ᱦᱚᱲ ᱠᱚ ᱫᱩᱜ ᱵᱟᱸᱪᱟᱣ ᱠᱟᱱ ᱛᱟᱦᱮᱸᱫ।। , ᱛᱤᱠᱪᱷᱟᱹ ᱥᱟᱬᱮᱥ ᱞᱟᱦᱟ ᱠᱷᱟᱹᱛᱤᱨ ᱒᱐᱑᱕ ᱥᱟᱞ ᱨᱮ ᱱᱚᱣᱟ ᱙᱐% ᱦᱩᱭ ᱫᱟᱲᱮ ᱦᱟᱠᱟᱱᱟ ᱾ ᱠᱟᱹᱴᱤᱡ ᱜᱤᱫᱨᱟᱹ ᱕᱐% ᱠᱚ ᱵᱟᱸᱪᱟᱣ ᱠᱟᱱ ᱡᱚᱦᱚᱜ େ ᱡᱩᱣᱟᱱ ᱠᱚᱫᱚ ᱓᱕% ᱠᱚ ᱵᱟᱸᱪᱟᱣ ᱠᱟᱱᱟ ᱾

ᱥᱟᱹᱠᱷᱭᱟᱹᱛ

ᱛᱷᱚᱠ:ᱛᱤᱠᱪᱷᱟᱹ ᱥᱟᱬᱮᱥ
ᱛᱷᱚᱠ:ᱛᱤᱨᱞᱟ. ᱦᱚᱲᱢᱚᱥᱟᱶᱟᱨ ᱥᱟᱯᱟᱲᱟᱣ ᱒᱐᱑᱘